Document ID: /roh_data/filtered/fineweb-2-filterrobots_roh.jsonl.gz/38991

Avant mintga butia ed ustaria, amez la plazza communala, en l’entrada da la scola, da la baselgia, da la staziun – ils placats cotschens cun ils pictograms davart il sa cuntegnair en il temp da coronavirus èn omnipreschents.
Ma tge ha quest placat da far cun la festa da Tschuncaisma? Il raquint biblic davart ils fatgs da Tschuncaisma cuntegna era blers maletgs. Na betg mo il raquint da Tschuncaisma, mabain l’entira bibla cuntegna in immens stgazi da simbols. Simbols na stattan betg be per la chaussa ch’è vesaivla, mabain era per ina muntada pli vasta.
Il motto dal placat «Uschia ans protegin nus» va pia bain ensemen cun Tschuncaisma. Nus anc protegin cun mantegnair ed avair quità da la flomma divina, dal Sontg Spiert, quel ch’arda en nus.